3. การประกอบธุรกิจของบริษัทฯ

3.1 ลักษณะผลิตภัณฑ์และบริการ

บริษัทฯ รับจ้างผลิตบรรจุภัณฑ์พลาสติกประเภทขวดและฝา และชิ้นส่วนพลาสติกในรูปแบบต่างๆ
ตามความต้องการใช้งานของลูกค้าในแต่ละอุตสาหกรรม
ซึ่งส่วนใหญ่เป็นสินค้าที่ใช้แล้วทิ้งไป(Disposable)
ปัจจุบันบริษัทฯได้แบ่งสายการผลิตตามอุตสาหกรรมประเภทต่างๆดังนี้
อุตสาหกรรมอาหารและเครื่องดื่ม, เครื่องสำอางค์และเวชภัณฑ์,
ผลิตภัณฑ์ทำความสะอาดในครัวเรือน, ชิ้นส่วนเฟอร์นิเจอร์และอุปกรณ์เครื่องมือช่าง
ซึ่งการผลิตสินค้าของบริษัทฯจะมาจากกระบวนการผลิตหลัก 3 ประเภทได้แก่
กระบวนการผลิตแบบฉีด (Injection Moulding)
ซึ่งสามารถผลิตผลิตภัณฑ์พลาสติกได้หลากหลายรูปแบบตามความต้องการของลูกค้า อาทิ ฝาขวด
ชิ้นส่วนเฟอร์นิเจอร์ ชิ้นส่วนอุปกรณ์เครื่องมือต่างๆ กระบวนการผลิตแบบเป่า (Blow Moulding)
และกระบวนการผลิตแบบ PET ( Injection – Blow Moulding ) ซึ่งได้แก่
บรรจุภัณฑ์พลาสติกประเภทขวดและแกลลอนในรูปทรงต่างๆ
โดยในปัจจุบันบริษัทฯสามารถผลิตบรรจุภัณฑ์ประเภทขวดและแกลลอน
ในขนาดต่างๆได้ตามความต้องการของลูกค้าตั้งแต่ขนาดความจุ 60 ซีซี ไปจนถึงขนาดความจุ
5,000 ซีซี โดยมีรายละเอียดของผลิตภัณฑ์ต่างๆ ดังนี้

3.1.1 ผลิตภัณฑ์บรรจุภัณฑ์เพื่อใช้ในอุตสาหกรรมอาหารและเครื่องดื่ม ประกอบไปด้วย
บรรจุภัณฑ์ประเภทขวด อาทิ ขวดนมสด,นมเปรี้ยวพร้อมดื่ม ถ้วยโยเกิร์ตของดัชมิลค์
ขวดบรรจุครีมเทียมคอฟฟี่เมท ขวดโหลผลไม้หลายขนาดและรูปทรงต่างๆ
และประเภทฝาเพื่อใช้ปิดภาชนะบรรจุอาหาร ได้แก่ ฝาขวดกาแฟ ฝาขวดโอวัลติน
ฝาปิดขวดนมสด,นมเปรี้ยวพร้อมดื่มดัชมิลค์ ฝาขวดบรรจุผลไม้แปรรูปของโดล
ฝาและกล่องไอศครีมเนสเล่ จุกและฝากล่องTetra Packบรรจุนมและน้ำผลไม้ของ เอฟ แอนด์
เอ็น ฟู้ดซ์ (สิงค์โปร์,มาเลเซีย) จุกขวดน้ำมันพืช จุกขวดซอส จุกขวดน้ำปลา
กระปุก,กล่องบรรจุน้ำพริกแม่ศรี เป็นต้น

เนื่องจากบรรจุภัณฑ์เพื่อใช้ในอุตสาหกรรมอาหารและเครื่องดื่มนั้น ต้องสัมผัสกับอาหารโดยตรง
ดังนั้นบริษัทฯ จึงให้ความสำคัญกับการผลิตบรรจุภัณฑ์เพื่อใช้ในอุตสาหกรรมอาหารและเครื่องดื่ม
เป็นพิเศษ ดังนี้

-   มีการแยกส่วนการทำงานออกมาต่างหากภายในห้องระบบปิด (Clean Room)
    เพื่อป้องกันการปนเปื้อนของฝุ่นละอองและแบคทีเรียตามมาตรฐาน GMP (Good
    Manufacturing Practice) จาก AJA Registrar Limited
    ซึ่งเป็นหน่วยงานอิสระรับตรวจรับรอง ระบบคุณภาพมาตรฐาน ISO และ
    ระบบการผลิตตามมาตรฐาน GMP และ HACCP โดยมาตรฐานห้องระบบปิด clean room
    ของบริษัทฯ ได้กำหนดมาตรฐานที่ CLASS 100,000
    หมายถึงมาตรฐานการนับจำนวนจุลภาคขนาด 0.5 ไมครอนหรือใหญ่กว่า ที่ตรวจพบในอากาศ
    ต่อ 1 ล.บ.ฟุต ต้องไม่เกิน 100,000 ชิ้น
    ซึ่งเป็นระดับที่ใช้อยู่ในอุตสาหกรรมบรรจุภัณฑ์อาหารทั่วไป

-   วัตถุดิบทุกชนิด ที่นำมาใช้ในกระบวนการผลิต ตั้งแต่เม็ดพลาสติกรวมไปถึงเม็ดสีที่ใช้ผสม
    ในพลาสติกต้องเป็นเกรดที่สามารถใช้สำหรับอาหาร(Food Grade)เท่านั้นและต้องมี
    เอกสารรับรองยืนยัน การตรวจสอบและยืนยันคุณภาพของวัตถุดิบ COA (Certificate of
    Analysis) ว่าเป็นเกรดที่สามารถใช้สำหรับอาหารได้

-   บริษัทฯ
    มีนโยบายที่จะไม่ใช้วัตถุดิบที่ผ่านกระบวนการการผลิตแล้วที่ไม่มีคุณภาพเพียงพอหรือการการนำเศษวัตถุดิบจากแหล่งภายนอกบริษัทฯ
    นำกลับมาใช้ใหม่ (Recycle) ทั้งนี้เพื่อเป็นการควบคุมมาตรฐานคุณภาพสินค้าของบริษัทฯ
    ในด้านสิ่งเจือปนในสินค้าของบริษัทฯ

3.1.2 ผลิตภัณฑ์พลาสติกเพื่อบรรจุน้ำยาทำความสะอาด ประกอบไปด้วย
บรรจุภัณฑ์ประเภทขวดพลาสติกในขนาดและรูปทรงต่างๆ และฝาปิดภาชนะ เช่น
น้ำยาล้างพื้นและสุขภัณฑ์ตราเป็ด ของบริษัท เอส ซี จอห์นสัน
ขวดและฝาบรรจุน้ำยาทำความสะอาดและสุขภัณฑ์ตราวิคซอล ขวดและฝาบรรจุน้ำยาซักผ้าไฮยีน
ขวดและฝาบรรจุน้ำยาทำความสะอาดคลีนของกีวี ตลับและฝากดสเปร์ยน้ำหอมทัชแอนด์เฟรช
ฝาสเปรย์กระป๋องสเปรย์ปรับอากาศเกลด ฝาขวดน้ำหอมปรับอากาศเกรด
และฝาสเปรย์กระป๋องสเปร์ยกำจัดแมลงเรด เป็นต้น

3.1.3 ผลิตภัณฑ์พลาสติกเพื่อเป็นส่วนประกอบอุปกรณ์เครื่องมือต่างๆ ประกอบไปด้วย
ชิ้นส่วนตลับเมตร ชิ้นส่วนไม้บรรทัดวัดระดับที่ใช้เป็นเครื่องมือในการก่อสร้างของสแตนเลย์ เวิร์ค
เป็นต้น

3.1.4 ผลิตภัณฑ์พลาสติกที่เป็นส่วนประกอบเฟอร์นิเจอร์ ประกอบไปด้วย ที่ท้าวแขนเก้าอี้
ชิ้นส่วนล้อเก้าอี้ พนักพิง ฝาปิดช่องสายไฟโต๊ะทำงาน แผ่นพลาสติกหลังพนักเบาะของโมเดอร์นฟอร์ม
เป็นต้น

3.1.5 ผลิตภัณฑ์บรรจุภัณฑ์สำหรับเครื่องสำอางค์และเวชภัณฑ์
ประกอบไปด้วยบรรจุภัณฑ์ประเภทขวดและฝาปิดภาชนะ เช่น ขวดและฝาน้ำยาบ้วนปากลิสเตอร์ลีน
ขวดและฝาสบู่เหลว ขวดและฝาเวชภัณฑ์ สำหรับผลิตภัณฑ์ของ จอห์นสันแอนด์จอห์นสัน
ขวดและฝาปิดภาชนะ ครีมอาบน้ำ แชมพู ครีมนวดผมของวัตสัน(Watson)
ขวดและฝาน้ำยาระงับกลิ่นกายเอ็กซิทโรลออน โลชั่นทำความสะอาดผิว ดร.สมชาย
ขวดและฝาบรรจุยาวิตามิน ยาบำรุงประเภทต่างๆ รวมถึงอุปกรณ์ทางการแพทย์ เช่นหลอดเลือด
เป็นต้น

3.2 การตลาด ภาวะการแข่งขันและแนวโน้มอุตสาหกรรม

1) การตลาด

กลยุทธ์ทางการตลาด

-   กลยุทธ์ทางด้านการรักษาคุณภาพผลิตภัณฑ์

บริษัทฯ ได้คำนึงถึงการรักษามาตรฐานทางด้านคุณภาพผลิตภัณฑ์เป็นสำคัญ โดยจัดให้มีระบบ
การตรวจสอบคุณภาพสินค้าอย่างสม่ำเสมอ มีส่วนงานทำหน้าที่ตรวจสอบคุณภาพสินค้าโดยเฉพาะ
(Quality assurance) เพื่อทำการตรวจสอบคุณภาพตั้งแต่วัตถุดิบที่จะนำมาใช้ในการผลิต
ขั้นตอนเริ่ม การผลิตจนถึงขั้นตอนก่อนส่งมอบแก่ลูกค้า
นอกจากนี้บริษัทฯยังได้รับการรับรองระบบการบริหารงาน คุณภาพมาตรฐานอุตสาหกรรม (ISO
9001 : 2000) จาก AJA (Anglo Japanese American Registrars)
ส่งผลให้บริษัทฯมีอัตราการผลิตสินค้าด้อยคุณภาพที่ต่ำจนสามารถสร้างความไว้วางใจและความน่าเชื่อถือจากลูกค้า
ทั้งในและต่างประเทศ

นอกจากนี้บริษัทฯยังได้ยึดหลัก 5 M ซึ่งถือว่าเป็นกุญแจสำคัญในการดำเนินงานเพื่อให้สินค้าและ
บริการของบริษัทฯได้มาตรฐานตามนโยบายคุณภาพของบริษัทฯ ที่ว่า“เราจะมุ่งมั่นผลิตผลิตภัณฑ์
พลาสติกที่มีคุณภาพเพื่อลูกค้าของเรา” ซึ่งประกอบด้วย

1.  บุคลากร (Manpower) บริษัทฯถือว่าบุคลากรเป็นทรัพยากรที่สำคัญ จึงมีการฝึกอบรม
    และพัฒนาให้มีความเชี่ยวชาญอยู่เสมอเพื่อเพิ่มประสิทธิภาพในการทำงานและประสบการณ์การทำงานของพนักงาน

2.  เครื่องจักร (Machinery) บริษัทฯมีนโยบายจัดหาเครื่องจักรที่ใหม่ และทันสมัย
    ใช้เทคโนโลยีชั้นสูงที่ได้รับความไว้วางใจจากวงการอุตสาหกรรมทั่วโลกว่ามีประสิทธิภาพและความแม่นยำในการผลิตสูง

3.  โมลด์ (Mould)
    เลือกสรรโมลด์ที่ออกแบบและผลิตด้วยมาตรฐานถูกหลักวิธีการโดยผู้เชี่ยวชาญและเลือกใช้วัสดุที่มีคุณภาพสูงเพื่อการผลิตชิ้นงานที่ให้ความละเอียดแม่นยำ

4.  วัตถุดิบ (Material)
    เจาะจงเฉพาะวัตถุดิบเกรดมาตรฐานจากผู้ผลิตและแหล่งผลิตที่เชื่อถือได้
    และมีการรับรองคุณภาพว่าเป็นวัตถุดิบสำหรับผลิตผลิตภัณฑ์อาหาร

5.  การจัดการ (Management) การจัดการอย่างมีประสิทธิภาพ
    โดยแบ่งความรับผิดชอบอย่างเป็น
    ระบบและมีการพัฒนาปรับปรุงอย่างต่อเนื่องสำหรับการจัดการด้านคุณภาพ(Quality
    Management) บริษัทฯ ยังให้ความสำคัญด้านคุณภาพโดยมีการนำระบบบริหารคุณภาพต่างๆ
    มาใช้ เช่น นโยบาย 5ส ซึ่งได้ทำอย่างต่อเนื่องมากว่า 5 ปี, ISO 9001:2000, GMP
    (Good Manufacturing Practice) และ ความปลอดภัย นอกจากนี้บริษัทฯ
    ยังนำระบบงาน การบริหารทรัพยากรองค์กร(ERP)
    มาใช้ในการบริหารงานและควบคุมการผลิต
    เพื่อเพิ่มประสิทธิภาพในการทำงานและการผลิตโดยรวมของบริษัทฯ

-   กลยุทธ์ทางด้านการให้บริการ

บริษัทฯ ได้เน้นในเรื่องการให้บริการแก่ลูกค้าเป็นเรื่องสำคัญ
จัดให้มีการบริการที่ตรงต่อเวลาและตรงความต้องการของลูกค้า
ซึ่งบริษัทฯได้มีการวางแผนที่มีประสิทธิภาพทั้งด้านการผลิตและการจัดส่ง
โดยการสอบถามปริมาณความต้องการสินค้าของลูกค้าล่วงหน้าเป็นระยะเวลาอย่างน้อย 3 เดือน
เพื่อวางแผนการผลิตให้มีสินค้าเพียงพอและทันต่อความต้องการของลูกค้า (Three Months
Forecast Requirement) รวมถึงการวางแผนในการจัดส่งสินค้า
นอกจากนี้การบริการของบริษัทฯยังรวมถึงการให้คำปรึกษาและคำแนะนำต่างๆแก่ลูกค้า
ตั้งแต่การออกแบบผลิตภัณฑ์ และการเลือกใช้วัตถุดิบ
การบริการหลังการขายแก่ลูกค้าในกรณีที่เกิดมีสินค้าด้อยคุณภาพหรือเกิดความผิดพลาดไม่ตรงตามความต้องการของลูกค้าเพื่อสร้างความพึงพอใจให้กับลูกค้าและเสริมสร้างความสัมพันธ์ที่0ดีในระยะยาว

-   กลยุทธ์ทางด้านราคา

บริษัทฯ ไม่มีนโยบายในการแข่งขันทางด้านราคาเนื่องจากบริษัทฯ มีเป้าหมายมุ่งเน้นการผลิต
บรรจุภัณฑ์พลาสติกที่มีคุณภาพและได้มาตรฐาน เพื่อใช้ในอุตสาหกรรมและธุรกิจของลูกค้าเป็นสำคัญ
อย่างไรก็ตามบริษัทฯ มีนโยบายในการกำหนดราคาให้มีความเป็นธรรมและเหมาะสมกับสินค้า
เพื่อรักษาความสัมพันธ์อันดีในระยะยาว
นอกจากนี้เพื่อเป็นการลดความเสี่ยงจากการผันผวนของราคา วัตถุดิบ
บริษัทฯได้ดำเนินการในการทำข้อตกลงกับลูกค้าในเรื่องการปรับราคาสินค้าได้ หากมีการ
เปลี่ยนแปลงราคาวัตถุดิบเกินกว่ามูลค่าตามที่ได้ตกลงกัน

-   กลยุทธ์ทางด้านการตลาดและประชาสัมพันธ์

บริษัทฯมีนโยบายด้านการตลาดโดยการรักษาฐานลูกค้าเดิมให้คงอยู่กับบริษัทฯ และพยายามขยาย
ส่วนแบ่งทางการตลาดเพื่อเพิ่มฐานลูกค้า โดยทีมงานของบริษัทฯกำหนดนโยบายทางการตลาดโดย
คำนึงถึงความสัมพันธ์อันดีกับลูกค้าในระยะยาวเป็นสำคัญ
ทั้งนี้ได้มีแผนในการดูแลความต้องการของลูกค้า ในด้านต่างๆ เพื่อบริหารความสัมพันธ์อันดีต่อลูกค้า
(Customer Relationship Management: CRM) อาทิ
การสอบถามความพอใจในคุณภาพสินค้ารวมถึงความต้องการใหม่ๆ แม้ว่าบริษัทฯเชื่อว่าคุณภาพสินค้า
คือกุญแจสำคัญในความสำเร็จและการไว้วางใจจากลูกค้า บริษัทฯได้ตระหนักดีถึงความสำคัญของการ
โฆษณาและประชาสัมพันธ์ เพื่อเป็นการส่งเสริมชื่อเสียงของบริษัทฯให้เป็นที่รู้จักและเป็นที่ยอมรับ
(Company Acceptance) ในธุรกิจประเภทนี้ด้วย

บริษัทฯ มีนโยบายการประชาสัมพันธ์ผ่านวิธีการต่างๆเพื่อเข้าถึงกลุ่มลูกค้าเป้าหมายให้มี
ประสิทธิภาพมากขึ้น ได้แก่ การให้ข้อมูลผลิตภัณฑ์ของบริษัทฯแก่ลูกค้าและกลุ่มลูกค้าเป้าหมายโดย
ส่งผ่านไปรษณีย์ (Direct mail), การเข้าพบกลุ่มลูกค้าเป้าหมายโดยตรง (Walk-In),
การโฆษณาผ่านสื่อ สิ่งพิมพ์ เช่น นิตยสารพลาสติก นิตยสารบรรจุภัณฑ์ และผ่าน Web site
ของบริษัทฯ (www.thaiplaspac.com)

กลุ่มลูกค้าและลูกค้าเป้าหมายของบริษัทฯ

กลุ่มลูกค้าและลูกค้าเป้าหมายของบริษัทฯ ได้แก่ ผู้ผลิตสินค้าซึ่งเป็นบริษัทต่างๆทั้งในประเทศ
และต่างประเทศ
ที่ต้องการบรรจุภัณฑ์ที่มีคุณภาพได้มาตรฐานโดยเฉพาะมาตรฐานในเรื่องของความสะอาด
ของบรรจุภัณฑ์ ปัจจุบันสามารถแบ่งกลุ่มลูกค้าตามอุตสาหกรรมหลักดังนี้

-   บรรจุภัณฑ์อุตสาหกรรมอาหารและเครื่องดื่ม อาทิ บริษัท เนสท์เล่ ประเทศไทย จำกัด บริษัท
    เอ บี ฟูดส์ แอนด์ เบฟเวอร์เรจส(ประเทศไท) จำกัด บริษัท ดัชมิลค์ จำกัด บริษัท โดล
    ไทยแลนด์ จำกัด เอฟ แอนด์ เอ็น ฟู๊ดส์(สิงค์โปร์ ) Nestle Japan Administration
    บริษัท ไฮน์ วินแซนซ์ จำกัด บริษัท ซาร่าลี คอฟฟี่แอนด์ที จำกัด บริษัท แดรี่พลัส จำกัด
    และบริษัท ง่วนเชียงอุตสาหกรรมอาหาร จำกัด เป็นต้น

-   บรรจุภัณฑ์น้ำยาทำความสะอาดในครัวเรือน อาทิ บริษัท นวศรี แมนูแฟคเจอริ่ง จำกัด บริษัท
    ไอ พี แมนูแฟคเจอริ่ง จำกัด บริษัท กีวี(ประเทศไทย) จำกัด บริษัท เอส ซี ยอห์นสัน จกัด
    และบริษัท แพคเซิร์ฟ จำกัด เป็นต้น

-   ส่วนประกอบของอุปกรณ์เครื่องมือช่าง และเฟอร์นิเจอร์ อาทิ บริษัท แสตนเลย์ เวิร์คส์ จำกัด
    และบริษัท โมเดอร์นฟอร์ม กรุ๊ป จำกัด(มหาชน) เป็นต้น

-   ผลิตภัณฑ์พลาสติกสำหรับเครื่องสำอางและเวชภัณฑ์ อาทิ บริษัท จอห์นสันแอนด์จอห์นสัน
    ประเทศไทย จำกัด บริษัท โอสถสภา จำกัด บริษัท พรศรี คอสเมติค จำกัด บริษัท เอส
    แอนด์ เจ อินเตอร์เนชั่นแนล เอนเตอร์ไพร์ส จำกัด(มหาชน) และบริษัท ไซเบอร์แพค จำกัด
    เป็นต้น

  ทั้งนี้ บริษัทฯ มีนโยบาย ในการไม่พึ่งพิงกับลูกค้ารายใดรายหนึ่งที่มีสัดส่วนเกินกว่าร้อยละ 30
  ของรายได้รวมในช่วง 3 ปี ที่ผ่านมา

การจำหน่ายและช่องทางการจำหน่าย

บริษัทฯมีฝ่ายขายและฝ่ายการตลาดทำหน้าที่ในการติดต่อเพื่อนำเสนอสินค้าต่อลูกค้า สำหรับ
การขายจะแบ่งออกเป็น ฝ่ายนำเสนอ(Sale Technique) และฝ่ายควบคุมดูแล(Sale
Administration) ซึ่งฝ่ายนำเสนอสินค้าจะให้บริการลูกค้าทั้งในส่วนที่ติดต่อบริษัทเข้ามาเอง
และการออกไปพบลูกค้ารวมถึงการ
นำเสนอสินค้าต่อกลุ่มเป้าหมายที่บริษัทฯที่มองว่าอาจจะเป็นลูกค้าในอนาคต
สำหรับฝ่ายควบคุมดูแลมีหน้าที่ติดตามดูแลความต้องการของลูกค้าและประสานงานกับลูกค้าในเรื่องต่าง
ๆที่ลูกค้าต้องการ เช่น การสั่งสินค้าเพิ่มเติมหรือสินค้าที่จัดส่งไปมีข้อบกพร่อง เป็นต้น

2) ภาพรวมอุตสาหกรรม

อุตสาหกรรมบรรจุภัณฑ์มีแนวโน้มเติบโตตามภาวะเศรษฐกิจโดยรวมเนื่องจากเป็นการ
ผลิตบรรจุภัณฑ์ที่ส่งเสริมและสนับสนุนอุตสาหกรรมอื่นๆ อาทิ
อุตสาหกรรมอาหารและเครื่องดื่มอุตสาหกรรมผลิตน้ำยาทำความสะอาด
เช่นน้ำยาล้างห้องน้ำและสุขภัณฑ์ เป็ด วิกซอล อุตสาหกรรมเครื่องสำงอางค์และเวชภัณฑ์ เช่น
แชมพู ครีมนวด ของวัดสัน โลชั่น และครีมบำรุงผิว คร.สมชาย น้ำยาบ้วนปาก ลิสเตอร์ลีน
การใช้จ่ายภาคเอกชนที่เติบโตขึ้นตามภาวะเศรษฐกิจในช่วง 3 ปีที่ผ่านมา
ส่งผลให้การเติบโตของผลิตภัณฑ์มวลรวมภายในประเทศ(GDP) ในปี 2547 ขยายตัวที่ 6.1 % และ
ในปี 2548 แม้จะได้รับผลกระทบจากระดับราคาน้ำมันโลกปรับตัวสูงขึ้นอย่างมาก
และผลกระทบที่เกิดในประเทศ จากเหตุการณ์สึนามิ แต่เศรษฐกิจของประเทศไทยโดยรวมในปี
2548 ยังมีอัตราการเติบโตเพิ่มขึ้นที่ 4.5
%(ข้อมูลจากสำนักงานคณะกรรมการพัฒนาเศรษฐกิจและสังคมแห่งชาติ) สำหรับปี 2549
ซึ่งมีเหตุการณ์ภายในประเทศหลายอย่างที่ส่งผลกระทบต่อเศรษฐกิจ เช่น
ราคาน้ำมันที่ยังสูงในระดับเดียวกับ ปี 2548 เหตุการณ์ความไม่สงบในภาคใต้ การเปลี่ยน
รัฐบาลและค่าเงินบาทที่แข็งขึ้น แต่เศรษฐกิจของประเทศก็ยังมีในอัตรา (GDP) ณ
สิ้นเดือนกันยายนอยู่ที่ 4.7 % ซึ่งคาดว่าทั้งปี 2549 จะไม่ต่ำกว่า 4 %

อุตสาหกรรมพลาสติก

ภาวะเศรษฐกิจของประเทศยังคงต้องพึ่งพาภาคอุตสาหกรรมเป็นหลัก ทั้งสินค้าในประเทศและ
ส่งออกไปยังต่างประเทศ ครอบคลุมถึงการแปรสภาพสินค้าเกษตร
มาอยู่ในรูปอุตสาหกรรมอาหารสำเร็จรูป มากขึ้น
ทำให้ผลิตภัณฑ์บรรจุภัณฑ์ขยายตัวและมีบทบาทมากขึ้นในการเป็นอุตสาหกรรมสนับสนุน
ของอุตสาหกรรมอื่นๆ และเป็นอุตสาหกรรมที่ดำเนินควบคู่กับอุตสาหกรรมอาหาร อุตสาหกรรมเคมี
และอุตสาหกรรมการผลิตสินค้าอุปโภคที่ต้องใช้บรรจุภัณฑ์ บรรจุภัณฑ์จึงถือเป็นกลยุทธ์อย่างหนึ่ง
ในการจัดการการตลาดสมัยใหม่นอกเหนือจากกลยุทธ์ด้านราคา ซึ่งการออกแบบบรรจุภัณฑ์ให้มีความ
สวยงามน่าใช้สอยและความสามารถในการรักษาคุณภาพของผลิตภัณฑ์ที่บรรจุ ถือเป็นปัจจัยหนึ่งในการ
ตัดสินใจของผู้ซื้อสินค้า บรรจุภัณฑ์จึงถือเป็นปัจจัยสำคัญต่อการดำเนินกลยุทธ์ทางการตลาดของ
ผู้ประกอบการในอุตสาหกรรมอาหารและเครื่องดื่ม ที่ผู้บริโภคให้ความสำคัญต่อบรรจุภัณฑ์

ภาวะการแข่งขันและแนวโน้มการเติบโตของอุตสาหกรรม

สำหรับผลิตภัณฑ์บรรจุภัณฑ์พลาสติกถือได้ว่ามีการแข่งขันที่สูงทั้งจากผู้ผลิตภายในประเทศที่มี
จำนวนมาก และผู้ผลิตจากต่างประเทศ โดยรวมแล้วมีการแข่งขันทั้งในด้านราคา
คุณภาพและรูปแบบของ บรรจุภัณฑ์
อย่างไรก็ตามมาตรฐานของสินค้าและความน่าเชื่อถือของผู้ผลิตถือเป็นปัจจัยสำคัญต่อลูกค้า เช่นกัน
เนื่องจากปัจจุบันบรรจุภัณฑ์ถือเป็นส่วนประกอบที่สำคัญของสินค้า ดังนั้นผู้ผลิตสินค้าจึงต้องการ
บรรจุภัณฑ์ที่มีมาตรฐานและมีคุณภาพ โดยเฉพาะผลิตภัณฑ์ด้านอาหารและเครื่องดื่มที่ถือความสะอาด
ของบรรจุภัณฑ์เป็นสิ่งสำคัญ ซึ่งหากลูกค้าเชื่อมั่นในผู้ผลิตรายใดแล้วมักจะไม่เปลี่ยนผู้ผลิต ปัจจุบัน
ผู้ผลิตภายในประเทศที่มีศักยภาพทั้งในด้านเทคโนโลยี เงินทุน และการวางตำแหน่งทางการตลาด
เช่นเดียวกับบริษัทฯ อาทิ บริษัท อิมโก้แพ็ค คอร์ปอร์เรชั่น จำกัด,บริษัท มาลาพลาส จำกัด,บริษัท
เหรียญไทย อินเตอร์พลาส จำกัด, บริษัท เบอร์ลี่ ไดน่าพลาส จำกัด และบริษัท แอมคอร์
คอนเทนเนอร์ส แพคเกจจิ้ง(ประเทศไทย) จำกัด
ซึ่งแต่ละบริษัทดังกล่าวจำหน่ายสินค้าที่มีความแตกต่างกันเพื่อตอบสนองความต้องการลูกค้า
ซึ่งหากเปรียบเทียบขนาดธุรกิจของบริษัทดังกล่าวในเชิงรายได้ บริษัทฯมีรายได้เป็นอันดับที่ 3 จาก
6 บริษัทดังกล่าว

การที่บริษัทฯสามารถรักษามาตรฐานคุณภาพสินค้า
และความสัมพันธ์อันดีกับลูกค้ารวมถึงการจัดส่งสินค้าตามเวลาที่กำหนด
และการดูแลลูกค้าหลังการขายจึงถือเป็นจุดแข็งในการประกอบธุรกิจของบริษัทฯ
ซึ่งที่ผ่านมาบริษัทฯตระหนักถึงปัจจัยดังกล่าวและดำเนินธุรกิจตามนโยบายและปรัชญาของบริษัทฯอย่างสม่ำเสมอทำให้บริษัทฯได้รับความไว้วางใจจากลูกค้ามาโดยตลอด
ส่งผลให้บริษัทฯสามารถทำธุรกิจกับลูกค้าแต่ละรายเป็นระยะเวลานานและได้รับการยอมรับจากลูกค้ากลุ่มต่างๆ

3.3 การจัดหาผลิตภัณฑ์และบริการ

ปัจจุบัน บริษัทฯมีโรงงานที่ใช้ในการผลิตจำนวน 2 โรงงานบนพื้นที่ทั้งสิ้นรวมประมาณ 15,000
ตารางเมตร สำนักงานใหญ่ตั้งอยู่เลขที่ 68/46 หมู่ 8 ถนนชายทะเล-บางขุนเทียน แขวงท่าข้าม
เขตบางขุนเทียน กรุงเทพ สาขาตั้งอยู่ที่เลขที่ 129-129/1 หมู่ 1 ถนนชายทะเล-บางขุนเทียน
แขวงแสมดำ เขตบางขุนเทียน กรุงเทพ

ณ วันที่ 31 ธันวาคม 2549 บริษัทฯมีเครื่องจักรที่ใช้ในการผลิตและกำลังการผลิต รวมทั้งสิ้นดังนี้

  ----------------- -------------- ----------------------- ----------------
  สายการผลิต         จำนวนเครื่อง     กำลังการผลิตสูงสุดต่อปี (ตัน)  Utilization
                                                           Rate*

  สายการผลิตแบบฉีด    76             3,000                   85%

  สายการผลิตแบบเป่า   41             3,400                   75%

  สายการผลิตแบบPET   2              500                     -
  ----------------- -------------- ----------------------- ----------------

ปัจจุบันบริษัทฯดำเนินการผลิตสัปดาห์ละ 7 วัน วันละ 24 ชั่วโมง และแบ่งการทำงานออกเป็น 3
ช่วง ทั้งนี้หากการผลิตของบริษัทฯ เต็มกำลังการผลิต หรือไม่เหมาะกับขนาดเครื่องของบริษัทฯ
บริษัทฯสามารถจ้างบริษัทอื่นที่การผลิตมีมาตรฐานเช่นเดียวกับบริษัทฯ โดยบริษัทฯเป็นผู้จัดแม่พิมพ์
ให้เพื่อควบคุมรูปแบบสินค้า ที่ลูกค้าต้องการนอกเหนือจากการให้คำแนะนำ
ควบคุมกระบวนการผลิตซึ่งรวมถึงการจัดส่งวัตถุดิบ อาทิ เม็ดพลาสติก และเม็ดสีให้กับบางบริษัท
การตรวจสอบคุณภาพ และรับรองสินค้าก่อนจัดส่ง ลูกค้า

การจัดหาวัตถุดิบและผู้จำหน่ายวัตถุดิบ

ทั้งนี้วัตถุดิบที่ใช้จะขึ้นอยู่กับความต้องการของลูกค้า
โดยลูกค้าจะเป็นผู้กำหนดชนิดและคุณภาพให้กับบริษัทฯ วัตถุดิบหลักในการผลิตแบ่งออกเป็น 2
ประเภทหลักคือ

  1) เม็ดพลาสติก(Pellet) ประเภทต่างๆที่บริษัทฯใช้อยู่ในปัจจุบัน อาทิเช่น

  1. PP (Poly Propylene) เป็นพลาสติกที่มีความเหนียว ทนทานต่อความร้อน, ความชื้นได้ดี
  ตัวอย่างสินค้าจากพลาสติกชนิดนี้ได้แก่ ฝาปิดขวดกาแฟ ฝาปิดขวด โอวัลติน
  กล่องและฝาไอศกรีมเนสเล่, และฝาขวดครีมคอฟฟี่เมท ถ้วยโยเกิร์ตดัชมิลค์ เป็นต้น

2.  PE (Poly Ethylene) เป็นพลาสติกที่มีความอ่อนตัวยึดหยุ่นได้ดี แบ่งเป็นชนิด LDPE (Low
    Density) และ HDPE (High Density) ซึ่งมีคุณสมบัติแตกต่างกันออกไปอีกเล็กน้อย
    ตัวอย่างสินค้าจากพลาสติกชนิดนี้ได้แก่ ขวดนม Pasteurized,
    นมเปรี้ยวดขวดน้ำยาล้างห้องน้ำ, ฝาปิดกล่องอาหาร, ถุงบรรจุอาหาร, ถุงช้อปปิ้ง เป็นต้น

3.  HDPE PS (Poly Styrene) พลาสติกที่มีความใส แข็ง
    ตัวอย่างสินค้าจากพลาสติกชนิดนี้ได้แก่ ตลับบรรจุน้ำพริก, แก้วน้ำ, ของเล่น, โฟม ,
    ถาดยางของสแตนเล่ย์เป็นต้น

4.  ABS (Acrylonitride Butadiene Poly Styrene) เป็นพลาสติกที่มีความแข็งเหนียว
    ตัวอย่างสินค้าจากพลาสติกชนิดนี้ได้แก่ เครื่องใช้ไฟฟ้า เครื่องมือวัด เป็นต้น

5.  PVC (Poly Vinyl Chloride)
    เป็นพลาสติกที่มีคุณสมบัติสามารถปรับได้หลากหลายตามรูปแบบที่ใช้งาน
    สินค้าจากพลาสติกชนิดนี้ได้แก่ ถาดบรรจุอาหาร ขวดชนิดใส ขวดน้ำยาล้างห้อง ขวดโหล
    สายไฟ ท่อน้ำ เป็นต้น

6.  PET(Poly Ethylene Terephthalate ) เป็นพลาสติกที่มีความใส ความเหนียว อ่อนตัว
    บาง ตัวอย่างสินค้าจากพลาสติกชนิดนี้ได้แก่ ขวดน้ำดื่ม ขวดเครื่องดื่มน้ำอัดลม ขวดน้ำมันพืช
    ขวดแชมพูใส ขวดน้ำยาบ้วนปาก เป็นต้น

เม็ดพลาสติก มีความผันผวนเป็นไปในทิศทางเดียวกับการเปลี่ยนแปลงของราคาและปริมาณ
น้ำมันดิบในตลาดโลก ประกอบกับอุปสงค์และอุปทาน ของเม็ดพลาสติกในตลาดโลก
ซึ่งส่งผลต่อราคาเม็ดพลาสติกเพิ่มสูงขึ้น หรือปริมาณเม็ดพลาสติกขาดตลาด ทั้งนี้บริษัทฯ
ได้ตระหนักถึงปัญหาดังกล่าว จึงมีการวิเคราะห์และประเมินสถานการณ์ ราคาและปริมาณ
น้ำมันดิบและเม็ดพลาสติก ในตลาดโลก และสถานการณ์ ในประเทศประกอบอย่างสม่ำเสมอ
มีการนำเสนอสถานการณ์และวิเคราะห์ในการประชุม คณะผู้บริหาร และคณะกรรมการบริหาร
เป็นประจำทุกเดือน และจะต้องมีการรายงานให้คณะกรรมการบริษัททราบในการ ประชุมทุกไตรมาส
นอกจากนี้ คณะกรรมการบริหาร ได้แต่งตั้ง คณะกรรมการบริหารความเสี่ยงของบริษัท ฯ
เพื่อติดตาม วิเคราะห์ และประเมิน สถานการณ์ราคาและปริมาณ เม็ดพลาสติก อีกทางหนึ่งด้วย

2) เม็ดสีผสมพลาสติก (Pigment) เป็นส่วนประกอบเพียงเล็กน้อย
แต่เนื่องจากต้องนำมาผสมกับเม็ดพลาสติก บริษัทฯ จึงต้องเลือกใช้ชนิดที่ใช้กับอาหาร(Food
grade) เช่นเดียวกับเม็ดพลาสติก

นอกจากวัตถุดิบที่สำคัญดังกล่าวแล้ว บริษัทฯ ยังจัดซื้อวัตถุดิบอื่น ๆ อาทิ โฟม ฟิล์ม เมมเบรน
(Membrane) เป็นต้น
โดยบริษัทฯได้ทำการสั่งซื้อวัตถุดิบในการผลิตจากผู้ผลิตและจำหน่ายภายในประเทศจำนวนหลายราย
ทั้งนี้ที่ผ่านมาบริษัทฯ ไม่มีการจัดซื้อวัตถุดิบจากผู้จัดจำหน่ายรายใดรายหนึ่งเกิน 30%

กระบวนการการผลิต

การผลิตผลิตภัณฑ์ของบริษัทฯแบ่งออกเป็น 3 กระบวนการผลิตหลัก คือ กระบวนการผลิตแบบฉีด
(Injection moulding), กระบวนการผลิตแบบเป่า(Blow moulding)
และกระบวนการผลิตแบบ PET (Injection – Blow Moulding ) ดังนี้

กระบวนการผลิตแบบฉีดมีขั้นตอนในการผลิตดังนี้

-   เริ่มต้นจากการเตรียมวัตถุดิบซึ่งประกอบด้วยเม็ดพลาสติก และเม็ดสี
    นำวัตถุดิบทั้งสองส่วนมาทำการชั่งตวงให้ตามสัดส่วนที่ต้องการหลังจากนั้นนำวัตถุดิบทั้งสองส่วนมาผสมเข้าด้วยกัน

-   ขั้นที่สองทำการตั้งค่าเครื่องฉีดให้เหมาะสมตามลักษณะแบบพิมพ์จากนั้นนำวัตถุดิบที่ผ่านขั้นตอนแรกมาแล้วเข้าสู่เครื่องฉีด
    เพื่อขึ้นรูปตามแม่พิมพ์
    โดยในส่วนของเครื่องฉีดจะทำการหลอมวัตถุดิบให้เป็นของเหลวจากนั้นจะเข้าสู่กระบวนการอัดและฉีดพลาสติกเหลวเข้าไปตามแม่พิมพ์

-   หลังจากปล่อยให้พลาสติกเหลวแข็งตัวขึ้นรูปตามแม่พิมพ์แล้วจะได้ตัวชิ้นงานออกมาเมื่อได้ชิ้นงานออกมามีการสุ่มตัวอย่างชิ้นงานที่ผลิตได้ทุกๆชั่วโมงเพื่อนำไปตรวจสอบคุณภาพของชิ้นงานต่อไป

-   หลังจากทำการตรวจสอบคุณภาพชิ้นงานแล้วจะเข้าสู่กระบวนการในการบรรจุเพื่อรอส่งให้กับลูกค้าต่อไป

-   เริ่มต้นจากการเตรียมวัตถุดิบซึ่งประกอบไปด้วยเม็ดพลาสติก
    และเม็ดสีนำวัตถุดิบทั้งสองส่วนมาทำการชั่งตวงให้ตามตามสัดส่วนที่ต้องการหลังจากนั้นนำวัตถุดิบทั้งสองส่วนมาผสมเข้าด้วยกัน

-   ขั้นที่สองทำการตั้งค่าเครื่องเป่าให้เหมาะสมตามลักษณะแบบพิมพ์จากนั้นนำวัตถุดิบที่ผ่านขั้นตอนแรกมาแล้วเข้าสู่เครื่องเป่าเพื่อขึ้นรูปตามแม่พิมพ์
    โดยในส่วนของเครื่องเป่าจะทำการหลอมวัตถุดิบให้เป็นของเหลวจากนั้นพลาสติกเหลวจะถูกส่งออกมาตามหลอดพาริสันและทำการเป่าลมเข้าไปในหลอดพาริสันในจังหวะเดียวกันกับแม่พิมพ์ทั้ง
    2 ชิ้นที่เข้ามาประกบตัวกัน

-   หลังจากปล่อยให้พลาสติกเหลวแข็งตัวขึ้นรูปตามแม่พิมพ์แล้วจะได้ตัวชิ้นงานออกมาเมื่อได้ชิ้นงานออกมามีการสุ่มตัวอย่างชิ้นงานที่ผลิตได้ทุกๆชั่วโมงเพื่อนำไปตรวจสอบคุณภาพของชิ้นงานต่อไป

-   หลังจากทำการตรวจสอบคุณภาพชิ้นงานแล้วจะเข้าสู่กระบวนการในการบรรจุเพื่อรอส่งให้กับลูกค้าต่อไป

กระบวนการผลิตแบบPET มีขั้นตอนในการผลิตดังนี้

-   
-   

-   เริ่มต้นจากการใส่เม็ดพลาสติกชนิด PET ลงในภาชนะพัก(HOPPER)
    เพื่อส่งผ่านท่อดูดเม็ดพลาสติกไปยังเครื่องผลิตฉีด-เป่าพลาสติก PET
    เพื่อหลอมเม็ดพลาสติกเป็นของเหลว

-   ขั้นที่สอง ทำการฉีดพลาสติกเหลวเข้าไปในแม่พิมพ์ ทำการหล่อเย็น
    สำเร็จเป็นชิ้นงานเป็นหลอด มีเกรียวปากขวดที่ปลายด้านหนึ่ง

-   ขั้นตอนที่สาม ชิ้นงานจากกระบวนการฉีดถูกส่งไปยังกระบวนการเป่าโดยสายพานภายในเครื่อง
    เครื่องเป่า ทำการอัดลมเข้าไปในหลอดเพื่อขึ้นรูปตามลักษณะแม่พิมพ์

-   หลังจากปล่อยให้ชิ้นงานพลาสติกแข็งตัวขึ้นรูปตามแม่พิมพ์แล้วจะได้ตัวชิ้นงานออกมา
    เมื่อได้ชิ้นงานออกมามีการสุ่มตัวอย่างชิ้นงานที่ผลิตได้ทุกๆชั่วโมงเพื่อนำไปตรวจสอบคุณภาพของชิ้นงานต่อไป

-   หลังจากทำการตรวจสอบคุณภาพชิ้นงานแล้วจะเข้าสู่กระบวนการในการบรรจุเพื่อรอส่งให้กับลูกค้าต่อไป

ผลกระทบสิ่งแวดล้อม

-ไม่มี-

งานที่ยังไม่ได้ส่งมอบ

-ไม่มี-

3.4 ข้อจำกัดการประกอบธุรกิจ

-ไม่มี-